Et skænderi mellem nogle mænd og en amerikansk turist på Christiania førte søndag morgen til, at den amerikanske mand blev stukket i ryggen og i siden. Tumulten blev opdaget af en forbipasserende, som forsøgte at stoppe skænderiet. Han blev dog også stukket med kniven. Denne gang ramte kniven i skulderen.Politi og redning blev alarmeret klokken 06.38, men da politiet nåede frem, var gerningsmændene til overfaldet forsvundet.

Motivet til knivoverfaldet er endnu ukendt, og den amerikanske turist husker ikke, hvad skænderiet handlede om.

Politiet er netop nu massivt til stede ved Christiania og er i gang med vidneafhøringer og tekniske undersøgelser.